**דף עבודה יהושע פרק י**

**בחזרה במנהרת הזמן – מלכי הדרום מתכנסים לישיבת חירום**

א **וַיְהִי כִשְׁמֹעַ אֲדֹנִי צֶדֶק מֶלֶךְ יְרוּשָׁלִַם כִּי לָכַד יְהוֹשֻׁעַ אֶת הָעַי וַיַּחֲרִימָהּ כַּאֲשֶׁר עָשָׂה לִירִיחוֹ וּלְמַלְכָּהּ, כֵּן עָשָׂה לָעַי וּלְמַלְכָּהּ, וְכִי הִשְׁלִימוּ יֹשְׁבֵי גִבְעוֹן אֶת יִשְׂרָאֵל וַיִּהְיוּ בְּקִרְבָּם,** ב**וַיִּירְאוּ מְאֹד כִּי עִיר גְּדוֹלָה גִּבְעוֹן כְּאַחַת עָרֵי הַמַּמְלָכָה, וְכִי הִיא גְדוֹלָה מִן הָעַי, וְכָל אֲנָשֶׁיהָ גִּבֹּרִים.** ג **וַיִּשְׁלַח אֲדֹנִי צֶדֶק מֶלֶךְ יְרוּשָׁלִַם אֶל הוֹהָם מֶלֶךְ חֶבְרוֹן וְאֶל פִּרְאָם מֶלֶךְ יַרְמוּת וְאֶל יָפִיעַ מֶלֶךְ לָכִישׁ וְאֶל דְּבִיר מֶלֶךְ עֶגְלוֹן לֵאמֹר.**

לאחר כריתת הברית בין הגבעונים לבין בני ישראל מלכי הדרום מתכנסים לישיבת חירום. בפעילות זו אתם תהיו מלכי הדרום המתכנסים לישיבת חירום.

1. חלקו ביניכם תפקידים: חמשת מלכי הדרום (אדוני צדק מלך ירושלים, הוהם מלך חברון, פראם מלך ירמות, יפיע מלך לכיש ודביר מלך עגלון) ומתעד הדיון.

 תוכלו להכין שלטים שיציגו את תפקידכם ותעמידו אותם על השולחן לפניכם.

1. נהלו דיון:
* את הישיבה יפתח אדוני צדק מלך ירושלים בסקירת המצב.
* הציגו את מחשבותיכם, רגשותיכם בעקבות הכיבושים הקודמים של ישראל (יריחו, עי) והברית בין הגבעונים לבני ישראל.
* העלו הצעות איך לנהוג בגבעונים ובאויב מצפון בני ישראל.
* המתעד ירשום את ההצעות ויתכונן להציג לפני תלמידי הכיתה את ההחלטות שאליהן הגיעו המלכים בישיבה זו.